Probleem met seer hande | Health24
Posted by: jenn | 2010/12/07
Probleem met seer hande
My ma is nou 53 en het onlangs begin probleme kry in haar hande. Sy kan in die oggende nie haar hande in vuiste maak nie. Sy sê haar vingers is te styf en seer en haar vingers is geswel. Sy sukkel ook nou om goed te doen soos om vatdoeke uit te droog en om goed te meng met ''n lepel. Sy is heeldag besig om goed te doen soos tuinwerk ens. Ek is bekommerd dat sy haar hande erger gaan seermaak as sy so aangaan. Hulle het nie medies nie, maar sal darem ''n dokter kan bekostig as sy moes gaan. Is dit dalk arthritis? Is daar iets wat sy kan doen omtrent dit?
Dit klink soos 'n artritis. Mens kry verskillende soorte, en sy moet verkieslik 'n dokter sien vir 'n ondersoek, x/strale van die hande, en dalk bloed toetse. Dit kan nogal duur raak, so as die dokter dink sy moet 'n rheumatoloog sien moet hy haar dalk verwys na die naaste akademiese hospitaal se artritis kliniek.